bavarian-nlp/barwiki-20250901 huggingface dataset:
Bayern Rundfahrt

De Bayern Rundfahrt is a alle Joar austragns Mehretappenrenna fia Radlsportler und is noch da Deitschland Tour de am hechstn eigstufte Rundfahrt in Deitschland. Si wead in da Regl im Mai austragn und is aa Teil vo da neien Internationalen Deitschen Moastaschaft (TUI-Cup).
Gschicht.
De Rundfahrt is easchtmois 1980 vom RV Weiß-Blau München ois "Internationale Südbayern-Rundfahrt für Senioren ab 35 Jahren" austragn worn. 1982 is da Verein RSV Internationale Bayern-Rundfahrt gründt worn und da Radius vom Renna auf ganz Bayern ausdehnt worn. Nachdem de UCI as Mindestalter für Seniorenfahra auf 41 Jahre erheht hot, is des Konzept gändert worn. Seit 1989 is des Renna a offens Radlrenna fia Profimannschaften und Amateure. Easchta Gesamtsiega is 1989 da Kai Hundertmarck gwen. 1991 war mid da amerikanischn Mannschaft Motorola zum easchtn Moi a echte Top-Mannschaft am Start vo dem Renna. 1997 san nebn am Team Telekom no fünf Profimannschaftn am Start gwen. Seit 1999 is de Bayern Rundfahrt de vom Radsport-Weltverband UCI am hechstn eingstufte Länderrundfahrt vo Deitschland. 2003 ham insgesamt 18 Mannschaftn an da Bayern Rundfahrt teilgnumma, darunta Team Telekom, Team Gerolsteiner, Crédit Agricole, Saeco und Jean Delatour. 2004 war da Jens Voigt ois easchta Fahra zum dritten moi Gesamtsiega, Erik Zabel is auf sein 15. Etappnsieg kemma. Mehr ois oa Million Zuaschaua warn an da Streckn. 2005 hod da Weltradsportverband UCI des Renna in de "Hors Categorie (HC)" eiteilt. De Bayern-Rundfahrt ghert damid zu de wichtigstn Renna in da Europa-Serie. Da Zeitfahr-Spezialist Michael Rich vom Team Gerolsteiner hot de Gesamtwertung mid knappm Vorsprung auf Alexander Winokurow (T-Mobile) gwunna. 2006 hot dann da Alberto Martinez aus Spanien gwunna.
Bayern Rundfahrt 2007.
De Bayern Rundfahrt is vor'm Start prägt gwen vo da Diskussion um de Doping-Beichte vom Erik Zabel a Wocha vorher. Im Sprintfinale vo da easchtn Etappn am 30. Mai 2007 vo Garmisch-Partenkirchen noch Gundelfingen am 30. Mai 2007 hot da Andre Schulze vom Team Wiesenhof Felt vor Stuart O’Grady (CSC) und dem Kölner David Kopp (Team Gerolsteiner) gwunna. Erik Zabel hot de zwoate Etappe vo Gundelfingen noch Eichstätt vor Sebastian Siedler und Stuart O’Grady. Er hot aa de dritte Etappe vo Eichstätt noch Kitzingen vor'm Spania Javier Benítez (Benfica) und seim Team-Kollegn Sebastian Siedler gwunna und de Gesamtwertung ogführt. Stefan Schumacher vom Team Gerolsteiner hot si am Samstag den Tagessieg beim Oanzlzeitfahrn in Rothenburg ob da Tauber und domid aa de Fihrung in da Gesamtwertung um des Gelbe Trikot ghoit, de er aa am Schlusstag vor'm Bert Grabsch T-Mobile und Jens Voigt Team CSC verteidigt hot.
Bayern Rundfahrt 2008.
De 26. Bayern Rundfahrt hot vom 28. Mai bis zum 1. Juni 2008 stattgfundn. Des Renna hot aus fünf Etappe bstandn, wobei onae a 25,9 Kilometa langs Oanzelzeitfahrn gwen is.
Siega vo da Bayern Rundfahrt 2008 war da Christian Knees vorm Andreas Dietziker und am Niki Terpstra. Siega in da Punktewertung da Gerald Ciolek. De Bergwertung hot da Thomas Rohregger gwunna, de Nachwuchswertung Niki Terpstra. Siega in da Teamwertung war Gerolsteiner.
Oidäding

Oidäding (Altötting) (Sprecherin aus dem Raum München)|ohean}} (amtli: Altötting) is de Kroasstod vom gleinamiga Landkroas im Regiarungsbeziak Obabayern und liegt in uma 90 Kilometa estli vo Minga. Iwaregionoie Bedeitung hod de Stod ois Woifoartsoat (Schwoarze Madonna).
Geografie.
De Stod hod se om Märnboch af na ausdehntn Houchschodaterrassn buidt. Drei Kilometa geng Noadn entfeant is da Fluss Inn und zwoa Kilometa sidli ziagt in gleicha Richtung mid'm Strom a Moränenschuddtwoi, de "Kastla Häh". Seit da Eihgmoandung vo da Gmoa Raitenhart am 1. Jenna 1972 in de Stod Oidäding liegt a Stickl vom Inn vo uma drei Kilometa Läng im Bereich vo da Stod Oidäding.
Vakeahseaschliaßung vo Oidäding.
Eisnboh:
Oidäding liegt on da Bohstreckn vo da SüdostBayernBahn Minga–Mühldoaf-Burghausen mid Onschluss noch Rousnam, Traunstoa, Freilassing, Bossa, Landshuad.
Stroßnvabindunga:
Oidäding is in foingds Stroßnnetz eihbundn:
Bundesautoboh 94: Minga–Bassa, Bundesstroß 12 Ausfoaht Oidäding oda Bundesautoboh 8 Minga-Soizburg, Ausfoaht Grabenstätt 
Bundesstroß 12: Minga-Bassa 
Bundesstroß 299: Altenmarkt–Landshuad 
Stootsstroß 2107: Oidäding–Burgkira 
Stootsstroß 2607: Oidäding–Wegscheid (Einmündung in St 2108) 
Stootsstroß 2108: Neiäding–Emmerting–Burghausen 
Kroasstroß AÖ 10: Oidäding–Hirten–Halsbach 
Kroasstroß AÖ 12: Oidäding–Tüßling–Polling-Mühldoaf
Gliedarung vom Stodgebiet.
Fia de Stod Oidäding san 40 omtli bnennte Gmoatei ausgwiesn.
Gschicht.
De easchte uakundliche Eawähnung vo Äding ois »villa publica« stommt aus'm Joar 748 mid da Bezeichnung »Autingas«. Eascht seit da Grindung vo Neiading (woi im Joar 1224), vawendt ma de Bezeichnung Oidäding. Scho 748 woa da Ort a Pfoiz vo de Agilolfinger-Herzög vo Baiern. Viazge Joar späta is Oidäding karolingische Kenigspfoiz worn. Aus dera Zeit stammt vermutli aa da ejtaste Bau vo da heitign Woifoatskira. In de Joa 876/877 hod Kenig Karlmann a Klosta in Oidäding gstift, wo ea aa begrom worn is. Unta de Wittelsbacher is aa a Chorherrnstift in Oidäding grindt worn.
Religion.
De Gnadnkapej.
De Oidädinga Gnadnkapej mid'm Gnadnbuid vo da "Schwoazzn Muadagottes" gheat zu de am meistn bsuachtn Woihfoahtsstättn vo Deitschland und Eiropa.
Popstbsuache.
Ois bedeitnda Woihfoahtsort is Oidäding vo de Päpste Pius VI. 1782 und Johannes Paul II. 1980 bsuacht worn. Da im 11 km entfeantn Marktl geboane Popst Benedikt XVI. woa am 11. Septemba 2006 do.
Städtpartnaschoftn.
In da Zamoabat „Shrines of Europe“ is Oidäding seit 1996 mid fimf ondane Woihfoatsorte vabundn. Es san:
Erik Zabel

Da Erik Zabel (* 7. Juli 1970 in Berlin) is der noch Profisiege bis zum heitigen Tog erfolgreichste deitsche Profi-Radlrennfahra. In seina Karriere hot der Sprintspezialist üba 200 Moi gwunna. Bei da Tour de France hot er ois oanziga Radlprofi sechs Moi des Greane Trikot gwunna. Er hot im Mai 2007 als oanziga no aktiva deitscha Profi eigstandn, im Joar 1996 mit dem Dopingmittel EPO experimentiert zum ham.
Tour de France

De Tour de France [], aa "Grand Boucle" [] („Groaße Schleifn“) oda a oafach "Le Tour" [], is des berühmteste und fia de Fahra wichtigste Radlrenna auf da ganzn Welt. Seit 1903 wead de Tour alle Joar – mit Ausnahm vo da Zeit vom Ersten (ausgfalln 1915–1918) und Zwoaten Wejdkriag (ausgfalln 1940–1946) – während drei Wocha im Juli austragn und führt dabei quer durch Frankreich und des nachane Ausland. Des Renna wead vo da Amaury Sport Organisation (ASO) veranstalt. Seit 2005 ghert de Tour zu dera damois nei eigführtn UCI ProTour. Die Tour guit noch da Fuaßboi-Weltmoastaschaft und de Olympischn Spiele ois drittgreßts Sportereignis auf da Welt.
A Tour de France vo de Frauen "(Grande Boucle Féminine Internationale)" mit deitlich kiarzere Etappn is zwischn 1984 und 2003 gfahrn worn. 2004 is ausgfalln und seit 2005 is in eanam Umfang nomoi deitlich vakiarzt worn.
Gschicht.
De 1903 ins Lebn gruafane Tour de France war des easchte echte Etappnrenna in da Gschichte vom Radlsport. Am 1. Juli 1903 war da Start an da ehemalign „Auberge Reveil-Matin“ in Montgeron bei Paris mit 60 Fahra. De Rundfahrt hot sechs Etappn ghabt mit insgesamt 2428 km vo Paris üba Lyon, Marseille, Toulouse, Bordeaux und Nantes retour nach Paris. De Zeit vor'm Erstn Wejdkriag wead "heroische Epoche" vo da Tour ghoaßn, wei damois Tagesdistanzn vo üba 400 km zruckglegt worn san. De Etappen im Hochgebirg, easchtmois 1910 in de Pyrenäen ham a zum Mythos ois „Tour da Leiden“ beitragn.
De Zahl vo de Etappn is ogstiegn vo 11 (1905), 15 (1910), 18 (1925) und schließlich bis zua 24 Etappen (1931). A de Durchschnittsgschwindigkeit hot zuagnumma vo da easchtn Tour mit 25,67 km/h, 1934 wars easchtmois schnella ois 30 km/h; 1956 war ma bei 35 km/h, 1999 schließlich bei 40 km/h und 2005 war mit 41,65 km/h da bisherige Rekord.
Siega.
Da US-Amerikana Lance Armstrong hot vo 1999 bis 2005 als easchta Fahra siemmoi des Gealbe Trikot vom Gesamtsiega gwunna. Finf Gesamtsiege ham da Jacques Anquetil (Frankreich, 1957 und 1961–1964), da Eddy Merckx (Belgien, 1969–1972 und 1974), da Bernard Hinault (Frankreich, 1978/1979, 1981/1982 und 1985) und da Miguel Indurain (Spanien, 1991–1995). De meistn Platzierunga auf'm Podium hot da Raymond Poulidor, der dreimoi Zwoater und fünfmoi Dritta worn is, de Tour aber nia gwinna hot kinna. Dem Siega vo 2006, Floyd Landis wead voraussichtli da Sieg weng Doping aberkannt.
Da Erik Zabel hot insgesamt sechsmoi des "Greane Trikot" fia'n besten Sprinta gwunna, des "Bergtrikot" hot da Richard Virenque zwischen 1994 und 2004 siemmoi gewunna, gfolgt vom Federico Bahamontes (zwischn 1954-64) und Lucien van Impe (1971-83) mit sechs Siege.
Harare

Harare "(friaha: Salisbury)" is de Hauptstod vu Zimbabwe und gleichzeitig mit fost anathoib Millionen Einwohna d'greßte Stod vu dem Laund. De Stod liegt af üba 1400 Meta Seehechn.
Grindt wuan is Harare 1880, 1923 isses a Stod wuan, ob 1953 woas d'Hauptstod vu Rhodesien und seit 1980 haaßts ebn Harare. Seit 1996 is Harare a Partnerstod von Minga. 2005 is de Stod ind Medien kemma wei da President Robert Mugabe a Gebäudeobbruchkampanje duachzong hot, duach de 700.000 Leit betroffn gwen han oba ea ka humanitäre Hüüfe zuaglossn hot.
Harare is a wichtigs Haundlszentrum fia Tabak, Baumwoi und Zitrusfricht und is da Vakeahshauptknotnpunkt vum Laund. De HIV-Quote is wia übaroi in dea Gegend iasinnig hoch.
Haderndampfa

Ois Haderndampfa, manchmoi a ois Lumpnkreiza werdn im Scherz Foitboote bzeichnet.
A Foitboot is a Boot des ma zleng ko, im wesentlichn bstehts aus a flexibln Bootshaut und am zerlegbarn Innengrüst. De Bootshaut werd aus Gummi, PVC oda Hypalon fürs Untaschiff und am Textilstoff (desweng Hadern oda Lumpn) fiars Vadeck gmacht. S' Grist is meistns aus Eschn- oda Birknsperrholz, manchmoi a aus Aluminium. S' gibt a Foitboote aus zsammklappbarn Kunststoffplattn, des han dann aba koana Haderndampfa.
A Schlauchboot ko ma zwar a zsammlegn, des nend ma aba ned Foitboot und a ned Haderndampfa.
Foitboote han vo da Idee hear Kopien vo de Eskimo, de des Fej vo Viecha iaba a Grist aus Walknocha spanna, um Kajaks zum baun. Da Kajak is aa oane vo de typischn Baufoaman vo am Foitboot. Fost grod a so gibts aba aa Seglboot, Kanadier, Ruadaboot und Dingis. Bekannt is voa oim de Firma Klepper z'Rosenheim fias Foitbootbaun. Sea vabroat san Foitboot fia de Freizeit kurz nachm Zwoatn Wejdkriag gwesn, wei mas a ohne an Auto transportian hod kenna, wos jo no koana ghobt hod, zsamglegt ko mas ganz guat im Zug oda im Bus mit auf a Roas nehma. A vui wichtige Expeditionen han mit Foitbootn durchgführt woan.
Wittelsbacha

De Wittelsbacha han oans vo de ejdastn Herrschahaisa vo Eiropa. Se hom de Kine vo Bayern, Schwedn, Dänemark und Norweng, wia aa vo Griachaland, Behmen und kurz vo Ungarn gstejt. Se warn Herzeg vo Baiern, Jülich und Berg, im Rheinland und Pfoizgrafen bei Rhein, mearane Wittlsbacha warn Erzbischef vo Köln und Soizburg. No warns Herrscha vo Holland, Hennegau und Friesland, wia aa z Brandnburg und Tirol. Aa han meara Wittelsbacha remisch-deitsche Kaisa gwen.
Am längstn homs in Baiern und in da Pfoiz regiart. In Baiern homs vo 1180 bis 1918 olle Herrscha gstejt, in da Pfoiz vo 1214 bis 1918.
Bekannte.
De, wo de Leit am bessan kena, han: Da Kaisa Ludwig da Baier, da Kine Ludwig I., da Ludwig II. vo Bayern und d'Kaisarin Elisabeth „Sissi“ von Östareich und Herzogin in Bayern.
Heit.
Da iatzige Chef vom Haus Wittelsbach is da Herzog Franz von Bayern. Er is genauso Chef vom schottisch-britischen Kinegschlecht vo de Stuart. War Bayern no Kinireich, war da Herzog Franz heit Kini Franz I. vo Bayern.
Heakumft.
As agrate Herkema vo de Wittlsbacha is ned ganz gwieß, aba ois sicha guit, dass vo de Grafn vo Scheyern ostamman. De soin wiedarum vo dem boarischn Herrschagschlecht vo de Luitpoldinger ostamma, was mid Luitpold I. († 907) scho dasejm an gsamtboarischn Herrscha gstejt hod. Dem sei Bua Anulf (da Bäse) is sogar no deitscha Kaisa gwen.
Herzeg vo Baiern.
An Johr 1180 is da Graf Otto da VI. vo Scheyern-Wittelsbach ois Otto I. boarischa Herzog worn. Und vo do ob hom de Wittlsbacha durchgehend (bis 1918) Baiern regiart.
Vom Otto II. sein Dout weg, han na, ab 1255 de Hauffa Erbteilunga kema, ogfanga mid seine Buam Heinrich und Ludwig und de Linien Oberbaiern-Pfoiz und Niederbaiern. Aba olle Herrscha vo Ober- und Niederbaiern hom den Titl "Herzog vo Baiern und Pfoizgraf bei Rhein" drong.
De erschtn Teilunga in Niedabaiern.
Nachn Aussterm vo de drei Linien 1340 hod na Niederbaiern da Kaisa Ludwig da Baier und Herzog vo Oberbaiern geerbt.
Obabaiern und Pfoiz (1253–1294).
De obaboarische Linie hod se nach Ludwig II., an Strenga 1294 in a ejdane Linie (Pfoiz) und a jingane (Oberbaiern) deud.
Niedabaiern-Landshut (1351–1392).
1392 foigt de naxte Landesaufteilung untda de drei Buam vom Stephan II., und zwar in de Linien Baiern-Minga, Baiern-Landshut und Baiern-Ingoistadt.
Baiern-Ingoistadt (1392–1447).
1447 kimt as Herzogdum an Baiern-Landshut.
Baiern-Landshut (1392–1503).
1503 kimt as Herzogdum an Baiern-Minga.
De Kine z Boarn.
De Kine vo Bayern (1806–1918)
Gotik

De Gotik is a Stilepoche in da europäischn Kunst vom Middloita. Se is entstondn uma 1140 in da ile-de-France (Gengd um Paris) und hod neadli vo de Oipn bis uma 1500 dauad. Da zuvor herrschende Bau- und Kunststil is ois Romanik bekonnt. Da gotische Stil is nur in da Architektua genau obzugrenzn, währnd des auf de Gebiete vo Plastik und Malerei nid in gleicha Kloaheit möglich is.
De Gotik woa a Epochn, wos umd Vabildlichung vo da christlichn Ideenwoid gonga is. Se hod dabei in grossn Umfang mid Symbolik und Allegorie g'orwat. Herausrogende Kunstschöpfung is de gotische Kathedrale, des Gesomtkunstwerk vom Middloita, de wos Architektua, Plastik und (Glos-)Molarei vaeind. In da Architektua untascheidt ma no imma Früh-, Hoch- und Spätgotik, de in de vaschiednan eiropäischn Landschoftn untaschiedlich schnö iwanommen worn san.
De Bezeichnung "Gotik" (vo italienisch "gotico" - fremdartig, barbarisch; ursprünglich a Schimpfwoat, obgleitet vo da Bezeichnung firn Germanenstamm vo de Goten) is in da Renaissance duach den italienischen Kunsttheoretika Giorgio Vasari geprägt worn, dea damid sei Geringschätzung fird middloitaliche Kunst gengiwa dem "goidenen Zeitoita" vo da Antik ausdruckn woit. A wenn die Bewertung vom Vasari heid nimma geteilt wead, is de Bezeichnung iwanumma wuan.
Künzing

Künzing is a Gmoa im Landkroas Deggendorf in Niedabayern. Da iadsige Buagamoasta is da Bernhard Feuerecker.
Künzing liegt in dea Region Donau-Woid, am östlichn End vom Gaibodn. Baggerweihern zum Bodn gibts à in Künzing. Künzing hod oan Fuaßboivaein und an Tennisvaein. Des archäologische Museum Quintana zoagt bedeitende Funde zua Vor- und Friahgschichte vo da Region.
In da Gemeinde Künzing gibts dia folgenden Gemarkungen: Girching, Künzing, Wallerdorf, Langkünzing, Girchingerfeld, Herzogau, Piflitz, Grund, Hub, Thannberg, Dorf, Geinöd, Langburg, Dulling, Inkam, Zeitlarn, Forsthart, Meiering.
Hittschláug

Hittschláug (iwerregiónoi: "Hittschlog", Hóchdeitsch ómtlich: "Hüttschlag") is a Gmóah an Soizburger Lónd an Póngau in Ésterreich mid ebber 900 Eihwóner (2020). Da Órscht unterhoitt seid 1989 a Stáudpartnerscháuft mid Borken (Hessen) in Deitschland aussen.
Geógrafie.
Dia Gmóah ligg an Króssáultoi inner, an Póngau im Bundeslónd Soizburg asó ebbs 60 km siadlich vah da Lóndeshauptstáud Soizburg.
Orschtstóaé sand:
Dia Náuchbargmóaner vah Hittschláug sand Krossául, Klóahául, Goschteih und Flochau. Netter just Króssául is iwer'an Stráussenweeg zan daglónga.
Gschicht.
Umara 930 n. Kr. is as Gebiat vam Króssáultoi as erscht Moi in'ner Urkunden dawént wáun. Sei'm Jáu 1000 is as Erschzbistum Soizburg da Grundherr und spáuder a da Lóndherr gwejn. 1672 is as Toi a sejbsténdiger Lóndgrichtsbezirk wáun. Seid 1805 und endgietig seid 1816 kérscht da Órscht za Ésterreich. Sei'm Jáu 1991 liagg a Tóaé vam Gmóahgebiat an Nazionoibark Hóche Tauern.
Nizza

Nizza (franz.: Nice [], okzit. "Niça/Nissa") is a Hofnstod in Siidfrankreich, unweit vo da Grenz z Italien zwischn Cannes und Monaco an da Cote d'Azur am Middlmeea gleng. Nizza is de Prefektur "(franz. préfecture - Vawoitungshauptsitz)" vom Département Alpes-Maritimes. Zsamma mit 23 umliegade Gmoana buidt Nizza de Communauté d'agglomération de Nice-Côte d'Azur.
Gschicht.
Um 300 v. Kr. is de Stod vo de Phokäa aus da Gengad um Marseille ois Nikaïa gründet worn. Im Middloita is Nizza a Grafschaft (franz. "comté") gwen und war imma wieda zwischn Savoyen und Frankreich umstriddn. 1860 is Savoyen und damid aa Nizza zua Frankreich kema (Vadrog vo Turin).
Amberg

Amberg is a greisfreie Stod im Regierungsbeziak Obapfoiz in Ostbayern. De historische Stod Amberg, de zu de am bestn erhoitna middloitalichn Stodanlagen vo Eiropa zejt, liegt in ebba 60 Kilometa estli vo Niamberg an da Vils und is gmoasam mit Weidn in da Obapfoiz Sitz vo oana Fachhochschui.
Amberg is aa Sitz vom Landratsamt fia an Landkroas Amberg-Suizboch.
Gschicht.
Amberg is 1034 ois "Ammenberg" zum easchtn Moi urkundlich erwähnt worn. 1269 iss unter de Herrschaft vo de Wittelsbacha kemma und spada Haptstod vo da "obern Pfoiz", de mit da "untern Pfoiz" (Haptstod Heidlberg) vo na Nemlinie vo de Wittelsbacha regiert worn is. Im Dreißgjaarigen Kriag is Amberg 1620 an Bayern gfalln. 1972 san im Zug vo da Gebietsreform de Ortschaftn "Ammersricht, Gailoh, Karmensölden" und "Raigering" eihgmoant worn. 1994 kimmts zua Grindung vo da Fachhochschui Amberg-Weidn.
Anscharing

Anscharing (amtli: Kirchanschöring) is a Gmoa im oberboarischn Landkroas Traunstoa. De Gmoa liegt im Rupertiwinke und grenzt ans Ostufa vom Waginga See, oba da Ort sejba is a boa Kilometa weg davo.
Woppn.
Sei Gmoawoppn hod Anscharing seit 1975. Es zoagt in blau a sibane Schoinwoog iba ana sibane Rosn. De Simbole erinnan mit da Rosn ans Gschlecht von de Ritter vo Lampoding, de Schoinwoog an an Kirchapatron von Anscharing, an hl. Michael.
Gschicht.
Anscharing hod friara zum Fürstbistum Soizburg ghead. Im Joar 788 is Anscharing s'easchte moi in ana Urkundn erwähnt woan. Da Erzbischof Arno vo Soizburg hod oiß, wos eam ghead hod afgschrim und do hod aa des Dorf "Anschering" dazuazejd. Der Nam kimmt wohrscheinli von Ansheri oder Anskar, wos widarum zoagt, das der Ort noch am Mo gnennt is, der wo so ghoaßn hod und do scheinbor mid seine Leid gwohnt hod. Aus dem Nam is dann noch und noch Anschering worn und wia im 14. Jahrhundert a Kircha baud worn is, hamses schliaßli Kirchanschöring gnennt. 1685 is de easchte Schui erwähnt worn. Bis zum Joar 1810 hod Anschöring zu Soizburg ghert, nachad eascht zu Bayern. Dotmois ham umara 800 Leid in 175 Haisa in Anschöring gwohnt. Ab 1805 wars nachad kurz estareichisch und seit 1810 gherts zu Bayern. Seit 1818 ist da Ort a sejbstständige Gmoa.
Ba da boarischn Gebietsreform 1972 is de Gmoa Lampoding(hochdeitsch: Lampoding) zu Anscharing dazuakemma und Anscharing is vom oidn Landkreis Laffa an Landkroas Traustoa zuagordnet worn.
2005 hod Anscharing im Bundesentscheid "Unser Dorf soi schener wern, unser Dorf hot Zukunft" de Goidmedaille gwuna.
Ortstoale.
Roudanscharing, Loggaboch, Boohmiih, Hipfeham, Broadwies, Lengersöd, Vogloach, Schwoag, Hof, Eschlboch, Reit bei Eschlboch, Loua, Pirach, Peen, Benasäd, Heanäd, Nejdeifeen, Guggalberg, Rearmoos, Lampading, Groowid, Hoan, Voikschdorf, Hausn, Zebhausn, Ribing, Doi, Dirnberg, Reschberg, Sauberg, Kirastoa, Koudoach, Roud, Reit bei Reiggersdoaf, Schoarom bei Wies, Wies, Bernreit, Greina, Reiggersdorf,Zeifa, Fromhoizn, Ejham, Muizham, Gissüwe, Rädl, Watzing, Loarading.
Wirtschoft.
De international bekanntn Firmen Lukas Meindl GmbH &amp; Co. KG (Schua, Trachtnmode und Ledagwand) und de Royalbeach Spiel- und Sportartikel Vertriebs GmbH (Fitness- und Outdoorartikel sowia Aufbloszeig) ham in Anschöring eanan Stammsitz. Danem san Tourismus, Gewerbebetriebe und Landwirtschaft weidare Standbeine. Assadem is durch de Firma Reiter Engineering, Anscharing de Lamborghini Hochburg in gonz Deitschland, wei de Reiter Buam wöltweit die oanzigen san, de erfoigreich Lamborghini Rennwogn baun.
Landkroas Starnberg

Da Landkroas Starnberg (amtli: Landkreis Starnberg) liegt im Sidwestn vom boarischen Regierungsbeziak Obabayern. Nachbarlandkroas san im Nordn da Landkroas Fiarstnfoidbruck, im Osten da Landkroas Minga, im Siidostn da Landkroas Bad Däiz-Woifradshausn, im Sidn da Landkroas Weilheim-Schongau und im Westn da Landkroas Landsberg am Lech.
Geografie.
Da Landkroas Starnberg werd aa "Fünf-Seen-Land" ghoaßn. Er umfasst an nordwestlichen Landstrich vom Starnberger See und an Weßlinger See, an Wörthsee, an Pilsensee und Teile vom östlichn Ammersee. Zwischn am Starnberger See und am Ammersee erstreckt si a Hügllandschaft, de bei Tutzing mit der Ilkahöhe (728 m) de hechste Erhebung im Kroasgebiet hat. An seim Nordufa valasst de Würm an Starnberga See. Sie hat si a engs Flussbett gram und valasst bei Krailling as Kreisgebiet in Richtung Minga.
Gschicht.
Des Gebiet vom Landkroas ghert scho recht lang zua Bayern. 1803 is des Landgricht Starnberg errichtet worn, des zum Isarkreis ghert hot, der 1838 in Oberbayern umgnennt worn is. 1862 iss Teil vom "Beziaksamt Minga links vo da Isar" worn und 1879/1880 vom "Beziaksamt Minga II". Eascht 1902 is a eigens Beziaksamt Starnberg errichtet worn. 1939 iss in Landratsamt umdaft worn, der Beziak hoaßt seitdem Landkroas Starnberg.
Im Rahmen vo da Gebietsreform in Bayern 1972 is da Landkroas Starnberg um a poar Gmoana vom Landkroas Woifratshausn vagreßert worn.
Eiewohnaentwicklung.
Da Landkroas is ois Naherholungskroas beliabt und hot a starke Zuawanderung aus'm Raum Minga zum vazeichnen. Im Joar 2002 ham im Landkroas Starnberg noch 121.723 Eihwohna gwohnt, währends 2005 scho 129.098 Eihwohna warn, 2014 131.873 und 2015 133.621.
Wirtschafd und Infrastruktur.
Wirtschafd.
De Einkommensteiakraft je Einwohna is im Joa 2004 bei 447 Euro (Bundesdurchschnitt 216) gleng. De Kaufkraft je Einwohna im Joa 2005 war bei 9.955 Euro (Bundesdurchschnitt 8.523).
13,5 % vo de Bschäftigtn im Landkroas ham an Hochschui- oda Fachhochschuiabschluss - doppet so vui wia im Bundesschnitt.
Vakea.
Da Landkroas Starnberg werd vo S-Bahnlinien erschlossn. De S 6 erreicht auf da 1854 von da Pasing-Starnberger Eisenbahn erbautn Streckn von Minga her üba Gauting in Starnberg des Westufer vom See; dann führt sie auf'm Abschnitt bis Tutzing weita, der 1865/66 wia de Verlängerunga nach Weilheim und Penzberg von da Eisenbahn da Stadt Weilheim hinzuagfügt worn san.
De S 8 nutzt de Bahnlinie, de 1903 durch de Boarische Staatsbahn vo Pasing nach Herrsching in Betrieb gnumma worn is.
Politik.
Kroasdog.
Im Kroasdog gibts 60 Kroasrät. De Sitz vertein si seit da Kommunalwahl 2002 wia foigt:
Zugspitz

Da Zugspitz (dt.: Zugspitze) is mid da hechste Beag vo Bayern und vo Deitschland.
Se kheat zum Wedastoagebiag in de Neadlichn Koichoipn und is Grenzbeag zwischn Bayern und Östareich. An Nam hod da Zugspitz duach de vuin Laanstrich an de Steiheng vom Noad-Fuaß.
Log und Umgebung.
Da Zugspitz is der Hauptgipfe vom Zugspitzmassiv, zu dem aa de ibrign, as Zugspitzplatt umrahmaden Gipfen (Schnääfernakopf, Wedaspitzn) bis hi zum "Gatterl" () zejt wern. Am Zugspitzmassiv treffan da Wedastoa-Hauptkamm (Grenz zwischn Östareich und Deitschland), da Blassenkamm und da Waxnstoakamm zamm. Im Massiv san zwoa vo de drei boarischn Ferner, da Schnääferner und da Hejnzoiferner.
Gschicht.
Da Leitnant Josef Naus is midm Messghuifn Maier und am Beagfiara Joh. Georg Deutschl am 27. August 1820 ois easchta namentli bekannta Beagsteiga afm Zugspitz gwen. Am 19. Juli 1900 is a Observatorium am Gipfe eigweiht worn. De Bayerische Zugspitzboh, a mätaspuarige Zahnradboh, is in de Joar 1928–1930 baut worn, spada san no andare Bohna dazuakema.